[{"text_idx": "#000000", "text": "La retejo Ipernity fermig\u0302os en januaro"}, {"text_idx": "#000001", "text": "La retejo Ipernity, kiun multaj esperantistoj ekuzis en 2007 pro g\u0302ia esperantlingva fasado, fermig\u0302os fine de januaro 2017 pro ekonomiaj problemoj. C\u0302iuj enhaveroj riskas malaperi, se ili ne estos transmetitaj aliloken antau\u0306 tio."}, {"text_idx": "#000002", "text": "Ipernity estas multlingva retejo, kie eblas afis\u0302i kaj komenti interalie fotojn kaj blogaj\u0302ojn. Eblas ankau\u0306 krei grupojn de uzantoj por diskuti diversajn temojn."}, {"text_idx": "#000003", "text": "Kiam Ipernity estis fondita antau\u0306 dek jaroj la reta pejzag\u0302o aspektis tute alia ol nun. La nun popularaj retservoj Facebook kaj Twitter ig\u0302is alireblaj por la g\u0302enerala publiko en la sama jaro kiel Ipernity, 2006, kaj ankorau\u0306 ne klaris, kiaspecaj retejoj gajnos la favoron de la uzantaro."}, {"text_idx": "#000006", "text": "Li transiris al la franca servo Ipernity, kiu tiam estis nur dulingva \u2013 franca kaj angla. Poste li verkis pri g\u0302i artikolon por Monato, kaj baldau\u0306 ig\u0302is la kunordiganto de volontula grupo, kiu lau\u0306 propono de la gvidantoj de Ipernity tradukis la fasadon de la retejo al Esperanto."}, {"text_idx": "#000007", "text": "La versio en Esperanto ekfunkciis en oktobro 2007, kaj tiel Esperanto estis inter la unuaj lingvoj de Ipernity. La servo allogis multajn esperantistajn uzantojn pro sia lingva politiko, sed ankau\u0306 pro tio, ke elektinte Esperanton kiel sian lingvon la uzantoj facile povis trovi fotojn kaj aliajn enhavojn afis\u0302itajn g\u0302uste de esperantistoj."}, {"text_idx": "#000008", "text": "En 2008 Ipernity estis premiita en konkurso de kiel \"la plej bona filmkunhaviga retejo\", kaj dum la postaj jaroj g\u0302i ricevis investojn kiuj ebligis evoluigi la retejon. Tamen post kelkaj jaroj ekaperis problemoj."}, {"text_idx": "#000009", "text": "Lau\u0306 la komerca modelo de Ipernity eblas alig\u0302i al la retejo senpage kaj afis\u0302i limigitan kvanton da enhavo, sed por liberig\u0302i de la limigoj necesas pagi jaran abonpagon. Tamen montrig\u0302is ke la retuzantoj unuavice elektas senpagajn servojn, kaj ne sufic\u0302e multaj pretas pagi. Tial jam en 2014 la firmao devis fari drastajn reduktojn."}, {"text_idx": "#000010", "text": "En januaro 2016 la teamo de Ipernity avertis pri la risko, ke la servo povos esti fermita, se la ekonomia situacio ne plibonig\u0302os. La 1-an de decembro la teamo anoncis ke la strebadoj trovi partneron kiu pretus investi en la servon ne sukcesis, kaj ke la servo tial plej vers\u0302ajne estos mals\u0302altita en la fino de januaro 2017."}, {"text_idx": "#000012", "text": "Multaj esperantistoj havas centojn da fotoj, blogaj\u0302oj kaj aliaj enhaveroj en Ipernity. Ankorau\u0306 ne klaras, en kia maniero oni povos facile els\u0302uti kaj konservi la enhavojn."}, {"text_idx": "#000013", "text": "Alklaku por kunhavigi c\u0302e Twitter(Malfermig\u0302as en nova fenestro)Alklaku por kunhavigi c\u0302e Facebook(Malfermig\u0302as en nova fenestro)Alklaku por kunhavigi per Telegramo(Malfermig\u0302as en nova fenestro)"}, {"text_idx": "#000014", "text": "Amikumu helpos trovi proksimajn esperantistojn"}]